ΓΡΑΠΤΗ ΕΡΩΤΗΣΗ E-2222/98

υποβολή: Jesús Cabezón Alonso (PSE) προς την Επιτροπή

(16 Ιουλίου 1998)

Θέμα: Πρόγραμμα για την απασχόληση στην Ισπανία

Ποια είναι η γνώμη της Επιτροπής για το γεγονός ότι το εθνικό πρόγραμμα απασχόλησης που παρουσίασε η ισπανική κυβέρνηση δεν συμφωνήθηκε από κοινού με τους κοινωνικούς εταίρους;

Απάντηση του κ. Flynn εξ ονόματος της Επιτροπής

(30 Σεπτεμβρίου 1998)

Στην ανακοίνωσή της στο Ευρωπαϊκό Συμβούλιο του Cardiff(1), η Επιτροπή εξέτασε, μεταξύ άλλων, την πολιτική και θεσμική διαδικασία που ακολούθησαν τα κράτη μέλη για την προετοιμασία και την έγκριση των εθνικών σχεδίων δράσης για την απασχόληση (ΕΣΔ), ιδίως από την άποψη της διαβούλευσης και του συντονισμού με τους παράγοντες κλειδιά σε εθνικό επίπεδο, ενδεχομένως σε περιφερειακό και σε ορισμένες περιπτώσεις με τους εκπροσώπους των κοινωνικών εταίρων ανάλογα με τις συνθήκες που επικρατούν σε κάθε κράτος μέλος.

Το αποτέλεσμα αυτής της αξιολόγησης δείχνει ότι "τα κράτη μέλη ακολούθησαν τη στρατηγική με ευρύ συντονισμό" και ότι "τα εθνικά σχέδια δράσης ενσαρκώνουν μία πιο διαφανή και προαιρετική προσέγγιση, ανοικτή προς εξέταση". Αυτή η αυξημένη συμμετοχή των κοινωνικών εταίρων αξίζει λοιπόν να θεωρηθεί ως ένα από τα κυριότερα κεκτημένα της διαδικασίας του Λουξεμβούργου.

Στην περίπτωση της Ισπανίας, οι πληροφορίες που διαβιβάστηκαν από την ισπανική κυβέρνηση δείχνουν ότι τα εθνικά σχέδια δράσης αποτέλεσαν αντικείμενο διαβούλευσης με τους κοινωνικούς εταίρους χωρίς όμως να οδηγήσουν σε συμφωνία. Πρέπει επίσης να αναφέρουμε ότι κατά τη διάρκεια των συνεδριάσεων μεταξύ της Επιτροπής και της ισπανικής δημόσιας διοίκησης συμμετείχαν επίσης και οι εκπρόσωποι των κοινωνικών εταίρων. Το ψήφισμα του Συμβουλίου σχετικά με τις κατευθυντήριες γραμμές για τη απασχόληση το 1998 επιβεβαίωσε ότι οι κοινωνικοί εταίροι σε όλα τα επίπεδα θα συμμετάσχουν σε όλα τα στάδια αυτού του αιτήματος. Εντούτοις δεν είναι αρμόδια η Επιτροπή για να κρίνει τη διαδικασία συντονισμού μεταξύ των ισπανικών αρχών και των κοινωνικών εταίρων.

Στην ανακοίνωσή της για το Ευρωπαϊκό Συμβούλιο του Cardiff, η Επιτροπή υπενθύμισε τη σημασία που προσάπτει στο γεγονός ότι "όλα τα ενδιαφερόμενα μέρη καταβάλλουν προσπάθειες για να εξασφαλίσουν την ενίσχυση της συμβολής των κοινωνικών εταίρων σε εθνικό και ευρωπαϊκό επίπεδο και την δέουσα αξιολόγηση του αντίκτυπού της για την απασχόληση", καθώς και ότι "οι κοινωνικοί εταίροι πρέπει να ενθαρρυνθούν να ενισχύουν, να εφαρμόζουν και να αξιολογούν τον αντίκτυπο της συμβολής τους (στη στρατηγική για την απασχόληση) ". Ιδίως, οι κοινωνικοί εταίροι, σε εθνικό και ευρωπαϊκό επίπεδο, παίζουν έναν πολύ σημαντικό ρόλο για την επιτυχία της στρατηγικής όσον αφορά "τον εκσυγχρονισμό του αναγκαίου συμβατικού και θεσμικού πλαισίου για τη συμφιλίωση της ευελιξίας και της ασφάλειας, τη δημιουργία συστημάτων δια βίου εκπαίδευσης και την προώθηση νέων τύπων απασχόλησης, όπως τα συστήματα απασχόλησης εκ περιτροπής".

Η Επιτροπή ελπίζει ότι αυτές οι συστάσεις σχετικά με τη συμβολή των κοινωνικών εταίρων στη στρατηγική για την απασχόληση θα υλοποιηθούν, ενδεχομένως, καλύτερα σε κάθε κράτος μέλος, ανάλογα με τις συνθήκες που επικρατούν σ' αυτά, κατά τις διαδοχικές φάσεις σχεδιασμού, πρακτικής εφαρμογής και αξιολόγησης των κατευθυντήριων γραμμών για την απασχόληση.

(1) έγγραφο COM(98)316 τελικό.